Keskustelu:Jesse Rantamäki

message: 6 minuuttia urheilua pääsarjassa ei riitä merkittävyyteen. Kaivataan lisää näyttöjä. --Wähäwiisas (keskustelu) 25. helmikuuta 2015 kello 13.18 (EET)
replies: text: Mutta on Vaasan Sportin pelaaja SM-liigassa. Huom. Vaasan Sport nousi SM-liigaan hiljattain. Siis liigapelaaja. --Hartz (keskustelu) 25. helmikuuta 2015 kello 13.37 (EET)
replies: text: : Artikkelin mukaan siis 6 minuuttia SM-liigassa. Wikipedia ei ennusta tulevia saavutuksia, ja nyt ne ovat perin vähäiset, vaikka olisi kuinka lupaava tulevaisuus. --Wähäwiisas (keskustelu) 25. helmikuuta 2015 kello 14.00 (EET)
replies: text: ::Herää kysymys: kuinka monen minuutin urheilusuoritus ylimmällä kansallisella tasolla sitten riittää merkittävyyteen? Esimerkiksi keihäänheitossa yhteen suoritukseen (liikkeellelähdöstä keihään irtoamiseen kädestä) kuluu noin 5 s. Jesse Rantamäen 6min 16s suoritus vastaa siis 75 keihäänheittosuoritusta. Keihäskilpailussa heitetään 3 + 3 heittoa (eli yht 6 heittoa jos on tarpeeksi hyvä). Jos siis heittäjä jää jatkuvasti ensimmäiselle kierrokselle, hänen tarvitsisi osallistua 25:een kilpailuun saadakseen täyteen 6min 16s urheilua kansallisella päätasolla. Luulen, että vähempikin SM-tason keihäshikoilu riittää merkittävyyteen. Näyttää viimeaikaisten uusien artikkelien perusteella riittävän myös siellä erotiikkapuolen SM-keihästelyssä. --Viherio (keskustelu) 25. helmikuuta 2015 kello 21.51 (EET)
replies: text: :::Debytoinut ammattilaisena ja pari luistimenpiirtoakin lasketaan. Kenttäpelaajien kohdalla kokoonpanomerkintäkin riittää merkitsemään tilastoihin pelatun ottelun, mutta itse jätän sellaiset artikkelit kuitenkin kirjoittamatta. 5yny573r (keskustelu) 25. helmikuuta 2015 kello 23.35 (EET)
replies: text: :::: Kysehän on siis yhdestä pelistä. Eivät kaikki yhteen peliin osallistuneet millään ole merkittäviä henkilöitä. Kohtuuttomasti inflatoidaan urheilijan merkittävyyttä pelkästään sillä perusteella, että hänet on päästetty hetkeksi kentälle. Vastaa sitä, että kirjailijalle on annettu kynä ja paperia, poliitikko on ilmoitettu vaaleihin tai sotilas on palkattu armeijaan. Täällä on kirjailijoille, poliitikoille ja sotilaille rajat, mitä tulee saavuttaa. Riman on löydyttävä myös urheilijoille, ja tässä se ainakin alitetaan reilusti. --Wähäwiisas (keskustelu) 26. helmikuuta 2015 kello 10.14 (EET)
replies: text: :::::Onhan täällä "rima" myös urheilijoille --Viherio (keskustelu) 26. helmikuuta 2015 kello 16.41 (EET)
replies: text: :::::: Rima on urheilijoiden kohdalla vinossa, vrt. kansanedustajat tai kenraalit. Henkilöartikkeleiden kohdalla käydään toistuvaa keskustelua, kuinka urheilu- ja viihdealat painottuvat ja muilla aloilla vaaditaan paljon suurempia saavutuksia. Nyt sitten on tuotu merkittävänä henkilönä jo muutaman minuutin mittaisen uran urheilija, kun samaan aikaan toisilla aloilla edes elämän mittainen ura ei ehkä ole mitään. --Wähäwiisas (keskustelu) 26. helmikuuta 2015 kello 17.04 (EET)
replies: text: ::::::: Oikea vertailukohta olisi Afrikan piispat, joista on tehty melkoisesti artikkeleita (kiitos Quadriplegia aik. Jetman). Tai klassisen musiikin soittajat, viulistit ja muut sellaiset. Näistä voidaan myös kiittää samaa Quadriplegiaa. --Hartz (keskustelu) 26. helmikuuta 2015 kello 17.19 (EET)

text: :::::::Pääsarjakiekkoilija on pääsarjakiekkoilija, oli peliaikaa sitten kuusi minuuttia tai 6000 minuuttia. Kansanedustaja on kansanedustaja, vaikka pestiä olisi takana yksi päivä eikä 16 vuotta. Jos kerran debyytti ei riitä, niin mikä riittää? Kymmenen ottelua? Sata ottelua? Kymmenen vuotta?--Veli Himmeä (keskustelu) 26. helmikuuta 2015 kello 17.26 (EET)
replies: text: ::::::::Jokaisella kansanedustajalla on se ensimmäinen työpäivä. Ja jokaisella jääkiekkoilijalla ensimmäinen ottelunsa, ensimmäinen maalinsa jne. --Hartz (keskustelu) 26. helmikuuta 2015 kello 17.29 (EET)

text: :::::::: Lähtisin saavutuksista: Jos on saavuttanut ennätyksen tai isoissa kisoissa mitalin, on ainakin merkittävä. Olympiamitali ainakin olisi riittävä ja tunnetun lajin maailmanennätys. Tai huomattavan laaja käsittely luotettavissa lähteissä. Käsite huomattavan laaja kannattaa suhteuttaa urheilijoiden yleiseen käsittelyyn mediassa, koska huomaamattomatkin urheilijat tyypillisesti esiintyvät tuloslistoilla ja paikallisuutisissa. Tarkemmat kriteerit varmaan tulevat urheiluartikkelien kirjoittajilta. Kuitenkaan pelkkä vähäinen osallistuminen ei olisi riittävä kriteeri, koska se ei riitä millään muullakaan alalla. --Wähäwiisas (keskustelu) 26. helmikuuta 2015 kello 19.01 (EET)
replies: text: :::::::::On valittu pelaajaksi SM-liigajoukkueeseen ja joku on vielä päästänyt kentälle pelaamaankin SM-liigaottelussa... Nämä ovat jo aika paljon. Siis sellaisia juttuja mistä pikkupoikien unelmat on tehty, että en ymmärrä vähättelyä. --Hartz (keskustelu) 26. helmikuuta 2015 kello 19.04 (EET)
replies: text: ::::::::::Eiköhän noita liigaotteluita tule kohta lisää. Montako Wähäwiisas haluaa merkittävyyden rajaksi? Mikäli jostain syystä Rantamäki nyt lopettaa uransa tai menee rikki eikä enää pelaa enempää kuin tuon kuusi minuuttia niin voidaan tulevaisuudessa pohtia merkittävyyttä uudelleen. --Vnnen (keskustelu) 26. helmikuuta 2015 kello 19.32 (EET)
replies: text: :::::::::::Jääkiekossa (ja tässä artikkelissa) on hienoa, että tilastot (lähteistys tässä ok) kertovat luotettavan oloisesti, että pääsarjaottelu on pelattuna. Suomesta löytynee kautta aikojen alle 10000 pääsarjajääkiekkoilijaa (+ naiset lisäksi). Listalle pääsee, jos on käynyt kentällä yhdessäkin pääsarjaottelussa. Suomessa pääsarjalätkäpelaajan osalta on helposti löydettävissä myös luotettavien ja riippumattomien lähteiden todistuksia ns. merkittävyydestä. Marginaalimerkittävyyksiä löytyy aina jonkun mielestä luonnollisesti jokaiselta aihealueelta. --80.220.88.144 27. helmikuuta 2015 kello 07.31 (EET)
replies: text: ::::::::::::Enpäs tiedäkään, miten lätkätilastointi laskee pelatun ottelun. Puhun yllä jalkapallosta, jossa pitää tulla kentälle avauksesssa tai vaihdosta, ennen kuin saa pelannut ottelun –merkinnän, vaihtopenkillä istumista ei lasketa pääsarjaotteluksi. En tiedä, miten tulkitaan jos saa vain vaihtopelaajana ollessaan varoituksen ottelun yhteydessä, ilmeisesti ei lasketa otteluksi. --80.220.88.144 27. helmikuuta 2015 kello 08.00 (EET)

text: :::::::::: Hartzille: Toisen unelma on päästä tohtoriksi tai upseeriksi. Täällä ei ole tohtori- tai upseerimatrikkelia, mutta on liigamatrikkeli, jonka potentiaalinen koko IP:n tiedoilla on alle 10000 jo jääkiekosta, jo Suomessa. Muut lajit ja muut maat päälle. Asiassa ei ole hituakaan tasapuolisuutta eri alojen välillä. En kuitenkaan esitä yhtä romahtanutta rimaa muille vaan nostoa urheilijoille. Vnnen: Esitin siis yllä rajaksi urheilusaavutuksia, en minuutti- tai ottelumääriä. Näin rajasta tulisi tasapuolinen eri urheilulajien kesken. --Wähäwiisas (keskustelu) 27. helmikuuta 2015 kello 09.26 (EET)
replies: text: :::::::::::Yksittäiset tohtorit ja upseerit ovat harvoin wikimerkittäviä. Niin se vain on. --Hartz (keskustelu) 27. helmikuuta 2015 kello 09.31 (EET)
replies: text: :::::::::::: Sama koskee uraansa aloittelevia urheilijoita. --Wähäwiisas (keskustelu) 27. helmikuuta 2015 kello 10.53 (EET)

text: :::::::::::Tuo ei varmasti ole niiden jääkiekkoilijoiden vika, että näin menee. Kyllähän minäkin olen haaveillut pääseväni kuuhun, mutta en varmasti ole wikimerkittävä ennen kuin (/jos) tuo unelma toteutuu. Jos Wähäviisaan mielestä linjaus on väärin, niin suosittelen aloittamaan  laajemman keskustelun merkittävyysrajasta ennemmin kuin tällaisen mielensäpahoittamisen yksittäisten urheilijoiden artikkeleissa. Mitä tulee tuohon saavutusrajaan, niin jos rajana esim. EM/MM/Olympiamitali, niin moniko suomalainen jalkapalloilija olisi tällä logiikalla merkittävä?--Veli Himmeä (keskustelu) 27. helmikuuta 2015 kello 09.39 (EET)
replies: text: :::::::::::: Kiitos ehdotuksesta. Ilmeisesti keskustelu on käytävä yksittäisten artikkelien kautta, koska suuria linjoja vedetään yksittäistapausten ja yksittäisten äänestysten kautta, eikä mikään yleinen äänestys ole mahdollinen. Näin olen ymmärtänyt, että poistokäytäntö ja suuntaviivat toimivat. Tämä on tietenkin valitettavaa ko. henkilöiden kuten Jesse Rantamäen kannalta, koska kyse on kokonaisuudesta. Sana mielensäpahoittaminen on asiaton, ja toivon jatkoa vain asiaperusteilla. Yksittäisiin mitaleihin tai kisoihin en ota kantaa. Puolsin kuitenkin toisen urheilijan merkittävyyttä, koska hän oli voittanut 24 SM-mitalia ja hänellä oli saavutuksena muutakin kuin kentälle pääsy. --Wähäwiisas (keskustelu) 27. helmikuuta 2015 kello 10.53 (EET)
Käyttäjä:Wähäwiisas jos olisi minä, olisi jo saanut eston pointtauksesta. Näin selkeä ja jokavuotisen keskustelun vahvistama merkittävyysraja on ihan turha kapinoinnin aihe. Iivarius (keskustelu) 27. helmikuuta 2015 kello 17.44 (EET)

text: Iivarius, mieluummin asiaperusteluja kuin muita. Jatkakaamme kahvihuoneessa kohdassa Käytännöt. --Wähäwiisas (keskustelu) 27. helmikuuta 2015 kello 18.52 (EET)

text: Pelannut liigassa ja se riittää. Jos halutaan tähän kirjoittamattomaan(?) sääntöön muutoksia, keskustelu muualla esim. käytäntökahvihuoneessa. --Höyhens (keskustelu) 28. helmikuuta 2015 kello 15.35 (EET)
</div>
thread_title: Merkittävyyskeskustelu